
AVIZ

 asupra proiectului de Lege pentru aprobarea Ordonanţei de urgenţã a Guvernului nr.189/2022 privind modificarea art.VIII alin.(1) din Ordonanţa de urgenţă a Guvernului nr.39/2022 pentru modificarea şi completarea unor acte normative în domeniul gestionării financiare a fondurilor europene şi pentru adoptarea unor măsuri privind beneficiarii de fonduri europene

În conformitate cu prevederile art. 95  și 117 alin (3) din Regulamentul Camerei Deputaţilor, republicat, cu modificările și completările ulterioare, Comisia pentru politică economică, reformă şi privatizare a fost sesizată spre dezbatere și avizare, în procedură de urgență, cu proiectul de Lege pentru aprobarea Ordonanţei de urgenţã a Guvernului nr.189/2022 privind modificarea art.VIII alin.(1) din Ordonanţa de urgenţă a Guvernului nr.39/2022 pentru modificarea şi completarea unor acte normative în domeniul gestionării financiare a fondurilor europene şi pentru adoptarea unor măsuri privind beneficiarii de fonduri europene, transmis cu adresa nr. PL-x 105/2023 din          27 februarie 2023, înregistrată sub nr. 4c-1/95 din 28 februarie 2023. 
Senatul, în calitate de primă Cameră sesizată, a adoptat inițiativa legislativă, în ședința din 20 februarie 2023.
Conform prevederilor art. 75 din Constituţia României, republicată, și ale art. 92 alin. (9) pct. 1 din Regulamentul Camerei Deputaţilor, republicat, cu modificările și completările ulterioare, Camera Deputaţilor este Cameră decizională. 
Potrivit reglementărilor art. 62 din Regulamentul Camerei Deputaţilor, republicat, cu modificările și completările ulterioare, membrii Comisiei au examinat proiectul de Lege pentru aprobarea Ordonanţei de urgenţã a Guvernului nr.189/2022 privind modificarea art.VIII alin.(1) din Ordonanţa de urgenţă a Guvernului nr.39/2022 pentru modificarea şi completarea unor acte normative în domeniul gestionării financiare a fondurilor europene şi pentru adoptarea unor măsuri privind beneficiarii de fonduri europene, în ședința din 16 mai 2023.
[bookmark: _GoBack]Prezenta inițiativă legislativă are ca obiect de reglementare necesitatea prelungirii aplicării măsurilor de flexibilizare a termenelor și condițiilor procedurale adoptate prin Ordonanța de urgentă a Guvernului nr. 39/2022, până la 30 iunie 2023, pentru proiectele aferente perioadei de programare 2014 - 2020 finanțate din Programul operațional Asistență tehnică și Programul operațional Capital uman. Creșterea numărului de persoane care beneficiază de programe de sănătate de servicii orientate către prevenție, depistare precoce (screening), diagnostic tratament precoce pentru principalele patologii, precum și a măsurii privind creșterea cuantumului prefinanțării proiectelor aferente perioadei de programare 2014-2020 finanțate din Programul operațional Regional 2014 - 2020, până la 31 decembrie 2023.
	     Membrii Comisiei au analizat proiectul de lege supus avizării, expunerea de motive, avizul favorabil al Consiliului Legislativ cu observații și propuneri, transmis cu adresa nr. 1476 din 27 decembrie 2022.  
În urma dezbaterilor, membrii Comisiei au hotărât, cu unanimitate de voturi, avizarea favorabilă a proiectului de Lege pentru aprobarea Ordonanţei de urgenţã a Guvernului nr.189/2022 privind modificarea art.VIII alin.(1) din Ordonanţa de urgenţă a Guvernului nr.39/2022 pentru modificarea şi completarea unor acte normative în domeniul gestionării financiare a fondurilor europene şi pentru adoptarea unor măsuri privind beneficiarii de fonduri europene, în forma adoptată de Senat.
În raport cu obiectul şi conținutul său, inițiativa legislativă face parte din categoria legilor ordinare.

